CELEX: 62009CN0433
Language: mt
Date: 2009-11-04 00:00:00
Title: Kawża C-433/09: Rikors ippreżentat fl- 4 ta’ Novembru 2009 — Il-Kummissjoni tal-Komunitajiet Ewropej vs Ir-Repubblika tal-Awstrija

30.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/25
            
         Rikors ippreżentat fl-4 ta’ Novembru 2009 — Il-Kummissjoni tal-Komunitajiet Ewropej vs Ir-Repubblika tal-Awstrija
   (Kawża C-433/09)
   2010/C 24/45
   Lingwa tal-kawża: Il-Ġermaniż
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentant: D. Triantafyllou, aġent)
   
      Konvenuta: Ir-Repubblika tal-Awstrija
   
      Talbiet tar-rikorrenti
   
   
               —
            
            
               tiddikjara li, billi inkludiet fl-ammont taxxabbli t-taxxa fuq il-valur miżjud imposta fl-Awstrija fuq il-kunsinna ta’ vettura bil-mutur skont il-konsum medju tagħha, ir-Repubblika tal-Awstrija ma osservatx l-obbligi tagħha taħt l-Artikoli 78 u 79 tad-Direttiva tal-VAT 2006/112/KE (1);
            
         
               —
            
            
               tikkundanna lir-Repubblika tal-Awstrija għall-ispejjeż.
            
         
      Motivi u argumenti prinċipali
   
   Il-Kummissjoni tikkontesta l-inklużjoni tat-taxxa skont il-konsum medju (NoVA) fl-ammont taxxabbli mal-kunsinna ta’ vettura fir-Repubblika tal-Awstrija permezz ta’ din it-taxxa imposta.
   It-taxxa skont il-konsum medju tikkostitwixxi bażikament taxxa ta’ reġistrazzjoni li titħallas darba, li l-karatteristika prinċipali tagħha hija r-reġistrazzjoni ta’ vettura bil-mutur fir-Repubblika tal-Awstrija. Għaldaqstant il-ġurisprudenza tal-Qorti tal-Ġustizzja fil-Kawża C-98/05 (2), li tipprovdi li taxxa bħal din m’għandhiex tiġi inkluża fl-ammont taxxabbli tal-VAT hija applikabbli għal din il-kawża.
   
      (1)  Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1).
   
      (2)  Sentenza tal-Qorti tal-Ġustizzja, tal-1 ta’ Ġunju 2006, De Danske Bilimportører (C-98/05, Ġabra 2006 I-4945)